கேள்வி: 1-நாப்தைலமீன் - தயாரிப்பும் வினைகளும் பற்றி விளக்கவும்.
பதில்: இரும்பு மற்றும் ஐதரோகுளோரிக் அமிலத்தை 1-நைட்ரோ நாப்தலீனுடன் சேர்த்து குறைத்தல் வினைக்கு உட்படுத்தி தொடர்ந்து வாலை வடித்தலுக்கு உட்படுத்துவதன் மூலம் 1-நாப்தைலமீன் தயாரிக்கப்படுகிறது. பெரிக் குளோரைடு போன்ற ஆக்சிசனேற்ற முகவர்கள், இதன் உப்புக் கரைசல்களுடன் நீல நிற வீழ்படிவை அளிக்கின்றன. குரோமிக் அமிலம் இதை 1-நாப்தோகுயினோனாக மாற்றுகிறது. கொதிக்கும் அமைல் ஆல்ககாலில் உள்ள சோடியம் பதிலீடு செய்யப்படாத வளையத்தைக் குறைத்து டெட்ரா ஐதரோ-1-நாப்தைலமீனைக் கொடுக்கிறது. . இந்த டெட்ராஐதரோ சேர்மம் பொட்டாசியம் பெர்மாங்கனேட்டு ஆக்சிசனேற்றம் அடிபிக் அமிலம் அளிக்கிறது. சல்பூரிக் அமிலம் இதைச் சேர்த்து 200 பாகை செல்சியசு வெப்பநிலைக்கு சூடுபடுத்தினால் இச்சேர்மம் 1-நாப்தாலாக மாறுகிறது.
கேள்வி: 1-நாப்தைலமீன் - பயன்கள் பற்றி தகவல் சொல்.
பதில்: 1-நாப்தைலமீனின் சல்போனிக் அமில வழிப்பெறுதிகள் அசோ சாயத்தைத் தயாரிக்கப் பயன்படுத்தப்படுகின்றன. இந்த சாயங்கள் மாற்றப்படாத பருத்திக்கு சாயமிடுவதற்கான முக்கியமான பண்புகளைக் கொண்டுள்ளன. 1-அமினோநாப்தலீன்-4-சல்போனிக் அமிலம் எனப்படும் நாப்தியோனிக் அமிலம் ஒரு முக்கியமான வழிப்பெறுதியாகும். 1-படிக வடிவ ஆக்சாலிக் அமிலத்தின் முன்னிலையில் நாப்தைலமீனுடன் கந்தக அமிலத்தைச் சேர்த்து 170–180 °செல்சியசு வெப்பநிலைக்கு சூடுபடுத்தினால் இவ்வழிப்பெறுதியை தயாரிக்க இயலும். இது சிறிய ஊசிகளாக உருவாகும். தண்ணீரில் மிகவும் குறைவாக கரையும். பென்சிடினின் பிசு(ஈரசோனியம்) வழிப்பெறுதியுடன் சேர்த்து சூடுபடுத்தினால் ​​1-அமினோநாப்தலீன்-4-சல்போனிக் அமிலம் காங்கோ சிவப்பு நிறத்தை அளிக்கிறது.
கேள்வி: 1-நாப்தைலமீன் - பாதுகாப்பு என்பது என்ன?
பதில்: தொழில் பாதுகாப்பு மற்றும் சுகாதார நிர்வாகம் நிர்ணயித்துள்ள தர அளவுகளின்படியான 13 புற்றுநோய் ஊக்கிகளில் 1-நாப்தைலமீனும் ஒன்றாகும். [http://www.osha.gov/pls/oshaweb/owadisp.show_document?p_table=STANDARDS&p_id=10007 OSHA Standard 1910.1003]